hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu en hu hu hu en hu hu de hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu en hu es en es hu hu en hu hu hu hu hu hu hu en en hu hu hu hu it hu hu hu hu hu hu hu hu
Helló, péntek! Helló, Drágáim!
Biztos mindenkinek megvan az az időszak a napjàban, amikor a leghatékonyabb, amikor a legjobban tud haladni a dolgaival. Nekem ez határozottan a korareggel, és imádom az állapotot, amikor már tulajdonképp ébren vagyok, de mégsem igazán. Ezt hívjuk ugye félálomnak... el se tudom mondani, milyen ihlető,...
inspiráló ez az állapot számomra. Sokkal világosabban, tisztábban àtlátom a dolgokat, ilyenkor haladnak előre a történetek a fejemben, az életemben felmerült nagy kérdésekre, dilemmákra ilyenkor kapok választ - ami egyébként mindig roppant megnyugtató, amikor megtörténik. Ma ébredés előtt például arra vágytam, hogy ezt az állapotot minél hosszabbra nyújthassam.
Aztán mikor már felébredek, arra van szükségem, hogy azonnal írhassak, vagy rajzolhassak, amit éppen kell, hogy még egèszen közel az álombeli, kikapcsolt, másik dimenzióbeli tudatállapotomhoz át tudjam húzni a mi érzékvilágunkba, amit láttam, tapasztaltam... ez az egész egy nagyon izgalmas folyamat. Minden nap várom... persze nem mindig jön ez így össze, hogy ébredés után azonnal dolgozhassak, bár alkotói termékenységem szempontjából ez lenne az ideális... sőt, kevesebbszer jön össze, mint szeretném. Ilyenkor az a fajta könnyű haladás, amit az univerzum nekem hajnalonként előkészít, az adott napra már elveszett, de mivel haladni kell és akarok is, így más módszerhez kell folyamodnom. Vagy mással haladok, vagy többet gondolkodom, utánaolvasok, tervezek, felhalmozom a szükséges háttér-tudásanyagot. Az éjszaka a másik hasonló időm, ahol ugyanazok a varázslatos erőkészletek rendelkezésemre állnak, mint hajnalban. De az éjszakát kábé egy éve nem bírom kihasználni, a testem szavát követem, és hagyom magam pihenni, hosszútávon ez nagyon fontos. Ezért csak a drága reggelek vannak nekem... amiket meg egy, még az írásnál is sokkal fontosabbnak adok: a kislányomnak.
Így aztán minden nap sakkozom, hogy minden meglegyen, és néha suhanhassak én is egy kicsit a ladikommal az ihlet folyamán...
Tudjátok, az a jó, hogy teljes béke van bennem, bármiféle nehézségek ide vagy oda. A helyemen vagyok.
Csak elmeséltem, mit jelentenek nekem a hajnalok és az álmok birodalma...
Félálombeli szendergéseimből egy gyönyörű családba ébredek reggelenként. Minden reggel kivétel nélkül elmosolyodom, amikor rájuk nézek. Egy csodálatos és okos kislány szuszog az àgyikójában, és a lelki társam, legjobb barátom, a férjem alszik mellettem...
Velük minden lehetséges, és minden halad a maga medrében, mert mi is így szeretnénk, és az Univerzum is így akarja... ezért adott minket egymásnak
Ölelés és jóakarat Mindenkinek,
Copyrayt C Berzsán Eszti
Berzsán Eszti hivatalos oldala
A kosár üres. Vásárláshoz kattintson ide!
Weboldalunk az alapvető működéshez szükséges cookie-kat használ. Szélesebb körű funkcionalitáshoz marketing jellegű cookie-kat engedélyezhet, amivel elfogadja az Adatkezelési tájékoztatóban foglaltakat.